Source: https://spotrebitelskecentrum.sk/informacie/rapid-life-zavodska-kosice-sud-zamietol/
Timestamp: 2020-05-27 03:07:29+00:00

Document:
23. 05. 2018 Spotrebiteľské Centrum n.o.
Začiatkom mája 09.05.2018 košický okresný súd ustanovil za správcu konkurznej podstaty životnej poisťovne Rapid life a.s. JUDr. Janu Závodskú. O niekoľko dní potom už rozhodoval o jej odvolaní z funkcie. Dňa 21. mája 2018 súd návrh na odvolanie správkyne Závodskej zamietol.
„Iura novit curia“ ale nie vždy
„Je irelevantné, keď súd (sudca), ktorý by mal poznať právo, marí priebeh resp. spôsobuje prieťahy konkurzného konania“ vyhlásil Antoňak v súvislosti so zamietnutím návrhu na odvolanie konkurznej správkyne Závodskej, tá podľa neho nemala byť za správkyňu konkurznej podstaty životnej poisťovne Rapid life vôbec vymenovaná.
Podľa zákona o správcoch je správca vylúčený z výkonu správcovskej činnosti, ak so zreteľom na jeho pomer k veci, v ktorej vykonáva správcovskú činnosť, možno mať pochybnosti o jeho nezaujatosti. O zaujatosti (podľa zákona) doktorky Závodskej pritom podľa Antoňaka nemusí mať nikto pochybnosti, je to fakt, o ktorom súd(ca) už pred jej vymenovaním za správkyňu Rapid life mohol a mal vedieť.
Zaujatosť JUDr. Jana Závodská vyplýva práve z toho, že ako advokátka zastupovala od roku 2012 spotrebiteľov v súdnych konaniach o zrušenie rozhodcovských rozsudkov vydaných v prospech Rapid Life a sama je veriteľkou úpadcu, teda poisťovne.
Ak je toto štandard, nehovorme o právnom štáte
O hladký priebeh konkurzu životnej poisťovne Rapid life by sa mal v prvom rade usilovať konajúci súd(ca) a zabezpečiť takú správcovskú kanceláriu, ktorá personálne i technicky dokáže zabezpečiť agendu súvisiacu s konkurzom poisťovne.
Menovanie správcov spôsobom, aký si súd zvolil je absurdné. Takto sa budú „z vôle súdu“ meniť správcovia donekonečna, čo pre poškodených veriteľov rozhodne nie je dobrá správa. O tendenciách mariť prípravy konkurzu či samotný konkurz sme informovali ešte v lete minulého roka, pričom sme predpokladali, že hlavnú iniciatívu preberie bývalý prezident poisťovne Peter Talán. Ako je vidieť, nemusí sa vôbec snažiť, všetko zaňho robí súd(ca).
Košický okresný súd takto spôsobuje škodu nielen veriteľom Rapid life ale i ďalším daňovníkom, občanom tejto krajiny. Ak sa totiž podľa zákona vylúčený konkurzný správca, ktorého súd z výkonu funkcie neodvolal obráti so sťažnosťou na Ústavný súd a bude úspešný, poskladáme sa nato my všetci.

References: súd 
 súd 
 súd 
 súd 
 súd 
 súd 
 súd